
Turkin kieli 



Tähän artikkeliin tai osioon ei ole merkitty lähteitä, joten 
tiedot kannattaa tarkistaa muista tietolähteistä. 

Voit lisätä artikkeliin tarkistettavissa olevia lähteitä ja merkitä ne ohjeen 
mukaan. 


Turkki on turkkilaisiin kieliin kuuluva kieli, jota 
puhutaan äidinkielenä Turkissa, Kyproksella, 
Bulgariassa, Kreikassa, Ukrainassa, Venäjällä 
(Tatarstanin alue) ja muissa Osmanien valtakuntaan 
kuuluneissa maissa. Näistä ainoastaan Turkissa se on 
valtakieli. Kieltä puhuvat EU:n alueella myös miljoonat 
maahanmuuttaj at. 

Turkissa kielen puhujia on 66,5 miljoonaa ja koko 
maailmassa turkkia puhuu 70 890 130 ihmistä 
(2006)J 2 ' Turkin vähemmistökieliset, joista kurdit 
muodostavat suurimman ryhmän, puhuvat kuitenkin 
yleensä turkkia toisena kielenään. Toisena kielenä 
puhujia on Turkissa 350 000 

Turkin ja muiden etelä turkkilaisten kielten, kuten 
azerin, turkmeenin ja kaskain, puhujat ymmärtävät 
toisiaan melko hyvin. Mikäli kaikkia näitä kieliä 
pidetään turkin kielenä, on äidinkielenään sitä puhuvien 
määrä noin 100 miljoonaa, ja toisena kielenä turkkia 
puhuvat mukaan lukien noin 125 miljoonaa. 

Turkki 



Omanimi Turkge 


Tiedot 

Alue Albania , Azerbaidzan , Bosnia ja 

Herzegovina , Bulgaria , Kroatia , 
Kypros , Kreikka , Unkari , Irak , 
Jordania , Kosovo , Libanon , 
Pohjois-Makedonia, Moldova , 
Montenegro , Palestiina , Romania , 
Venäjä , Serbia , Syydä , Turkki , 
Turkmenistan , Uzbekistan 
Virallinen Turkki, Kyproksen tasavalta, 
kieli Pohjois-Kypros 

Sija 13-15-21 

Kirjaimisto latinalainen 
Kielenhuolto Turk Dii Kurumu^ 

Kielitieteellinen luokitus 
Kielikunta altailaiset kiele t (kiistelty) 
Kieliryhmä turkkilaiset kielet 
Kielikoodit 

ISO 639-1 tr 
ISO 639-2 tur 

ISO 639-3 tur (http://www-01.sil.org/iso639- 
3/documentation.asp?id=tur) 

Luokitus 


Turkki kuuluu turkkilaisten kielten kielikunnan eteläturkkilaisiin kieliin, johon kuuluvat muun muassa 
gaga uzi, krimintataari, turkmeeni ja azeri. Joidenkin kielitieteilijöiden mukaan turkkilaiset kielet kuuluvat 
altailaiseen kielikuntaan. 

Turkilla on suomen kanssa yhteistä agglutinoivuus, vokaalisointu ja kieliopillisen suvun puute. 
Perussanajärjestys on subjekti-objekti-verbi. 

Alueellinen sijoittuminen 


Turkki on enemmistökieli Turkissa ja vähemmistökieli 35 maassa. Kieltä puhutaan erityisesti Osmanien 
valtakuntaan kuuluneilla alueilla, kuten Bulgariassa, Romaniassa, Serbiassa (erityisesti Kosovossa), Pohjois- 
Makedoniassa, Syyriassa, Kreikassa ja Israelissa (turkinjuutalaiset). Yli kaksi miljoonaa turkinkielistä asuu 
Saksassa ja merkittävissä turkinkielisissä yhteisöissä Itävallassa, Belgiassa, Ranskassa, Alankomaissa, 
Sveitsissä ja Yhdistyneessä kuningaskunnassa. 


Virallinen asema 

Turkki on Turkin ainoa virallinen kieli ja yksi Kyproksen virallisista kielistä. Sillä on virallinen, muttei 
ensisijainen asema myös useissa Pohjois-Makedonian ja Kosovon kunnissa riippuen turkinkielisten 
määrästä. 

Turkissa kielenhuollosta vastaa Tiirk Dii Kurumu (Turkin kieliyhdistys), jonka Kemal Ataturk perusti 
vuonna 1932 nimellä Turk Dili Tetkik Cemiyeti (Turkin kielen tutkimuksen yhdistys ). Turk Dii Kurumuun 
vaikutti puhdaskielisyyden aate, ja yksi sen ensisijaisimmista toimista oli persiasta ja arabiasta lainattujen 
sanojen ja kielioppirakenteiden korvaaminen turkkilaisilla vastineilla, mikä yhdessä vuonna 1928 julkaistun 
turkkilaisen aakkoston ohessa muovasi turkista sellaisen kuin se on nykyään. Turk Dii Kummusta tuli 
itsenäinen elin vuonna 1951, kun vaatimus siitä, että opetusministeriön pitäisi johtaa sitä, poistui. Tämä 
asema säilyi elokuuhun 1983, jolloin se jälleen kytkettiin hallitukseen vuoden_1980 vallankaappauksen 
seurauksena. 

Äänteet 

Vokaalit 


Turkissa pätee vokaalisointu, joka tarkoittaa, että sanassa voi olla vain etu- tai takavokaaleja, muttei 
molempia. Paino on yleensä viimeisellä tavulla, paitsi joissakin jälkiliitteiden yhdistelmissä. Erisnimissä 
paino on yleensä toiseksi viimeisellä tavulla. 



Kirj oitus j är j estelmä 


Turkissa käytetään 29:ää kirjainta. Niiden käyttö Turkissa aloitettiin lailla 1. marraskuuta 1928. 
Aikaisemmat arabialaiset aakkoset korvattiin latinalaisiin aakkosiin pohjautuvalla aakkostolla Kemal 
Atatiirkin aloitteesta. 

Turkin aakkoset: 




Kirjain Ö otettiin ruotsin aakkosista, koska ruotsalainen tulkki oli mukana uutta kirjoituskieltä kehittävässä 
toimikunnassa. Q otettiin albanian aakkosista, § romanian aakkosista ja U saksan aakkosista. 

Turkin I ja I ovat eri kirjaimia. Ensimmäisessä pistettä ei ole isossa eikä pienessä kirjaimessa, kun taas 
jälkimmäisessä piste on molemmissa. Kirjaimen J pienessä versiossa on kuitenkin piste kirjaimen päällä (j). 
Turkissa ei ole kirjaimia Q, VT ja X Ne translitteroidaan turkiksi k, v ja ks. 

Sirkumfleksiä voidaan käyttää ( A ) erottamaan samalla tavalla kirjoitettuja erimerkityksisiä sanoja, tai 
merkitsemään edeltävän konsonantin liudennusta, tai pitkiä vokaaleja lainasanoissa. Näitä kirjaimia pidetään 
kirjainten a, i, ja u rinnakkaismuotoina, ja ne ovat melko harvinaisia nykykäytössä. 

Varhaisin tunnettu turkin kirjoitusjärjestelmä on Orkhon-kirjoitus. Turkkilaisia kieliä on kirjoitettu useilla eri 
kirjaimistoilla, kuten k yrillisillä , arabialaisilla, latinalaisilla ja joillakin muilla aasialaisilla kirjaimistoilla. 


Kielioppi 




Turkissa on paljon jälkiliitteitä, muttei luontaisia etuliitteitä lukuun ottamatta kahdentavaa, vahvistavaa 
etuliitettä, kuten sanoissa bembeyaz ('vitivalkoinen’, valkoista tarkoittavasta sanasta beyaz ) ja simsicak 
('erittäin kuuma’, kuumaa tarkoittavasta sanasta sicak). Sanalla voi olla useita jälkiliitteitä. Niitä voidaan 
käyttää luomaan uusia sanoja tai osoittamaan sanan kieliopillista tehtävää. 

Turkin substantiiveissa voi olla päätteitä, jotka osoittavat omistajan persoonan. Niissä voi olla myös 
sijapäätteitä, kuten suomessakin. Jälkiliitteet riippuvat yleensä vokaalisoinnusta. Esimerkiksi jälkiliite -den 
on joko -dan tai -den sen mukaan, onko sanassa etu- vai takavokaaleja. Joidenkin päätteiden osalta 
vokaaliharmonia jaetaan neljään osaan, jolloin sanan viimeisen vokaalin mukaan valittavia päätteitä on 
neljä. Monissa turkin sanoissa on kuitenkin sekaisin sekä etu- että takavokaaleja. Tällöin pääte valitaan 
viimeisen vokaalin mukaan. 

Turkin adjektiiveja ei taivuteta, mutta niitä voidaan yleensä käyttää substantiiveina, jolloin ne taivutetaan. 
Attribuuttina käytettäessä adjektiivit ovat substantiivin edellä. 

Turkin verbeissä näkyy persoona, aikamuoto, tapaluokka ja näkökanta. Kaikki verbit taivutetaan samalla 
tavalla lukuun ottamatta epäsäännöllistä verbiä f-, jota ei voi taivuttaa kaikissa aika- ja tapaluokissa. 

Perussanajärjestys on subjekti-objekti-verbi. 

Sana ei voi loppua soinnilliseen konsonanttiin, joten sanavartalossa mahdollisesti oleva viimeinen 
konsonantti muuttuu soinnittomaksi, mutta jälkiliitteellisissä muodoissa soinnillisuus säilyy. 

Murteet 


Turkin kieli jakautuu useaan murteeseen: 

■ anadolu (keskeisin murre) 

■ osmanli / osmanin kieli (Osmanien valtakunnan), ei mikään murre, vaan vanha hallintokieli. 

■ rumeli (Euroopan puolen murre) 

■ juruk / joruk / konjar (Pohjois-Makedonian, Bulgarian, Kreikan ja Länsi-Turkin murre) 

■ meseetti (Georgiassa, Venäjällä) 

■ karamanli (alun perin kreikkalaisia) 

■ kyzylbas (Bulgariassa) 

■ surguts (Istanbulissa, Kaakkois-Kreikassa; Turkissa käytetään nimitystä gagauz) 

Lähteet 


1. tdk.gov.tr (http://www.tdk.gov.tr/) Tiirk Dii Kurumu. Viitattu 3.3.2012. 

2. Ethnlologue: Turkish (http://www.ethnologue.com/language/tur) (englanniksi) Viitattu 2.4.2015. 





Turkkilaiset kielet 


azeri baskiin dolgaani 

gagauzi | 

hakassi 

haladzi 

jakuutti karaiimi karakalpakki karatsai-balkaari 

kaskai 

kazakki krimintataari 
uiguuri uzbekki 

kumykki 

nogai 

| salaari 

soori tataari tofa tsuvassi turkki turkmeeni 

tuva 


Noudettu kohteesta "https://fi.wikipedia.Org/w/index. php?title=Turkin_kieli&oldid=17999648” 

